Gradsko pozorište Jazavac

Gradsko pozorište „Jazavac“ je novo banjolučko pozorište koje se nalazi u sklopu sportske dvorane „Obilićevo“ u naselju Mejdan (Obilićevo). Osnovano je 26.04.2006. godine.

Jazavac je neprofitna umjetnička organizacija koja ima za cilj stvaranje i organizovanje pozorišnih i umjetničkih događaja. Radi širenja kulturne svijesti, kulturnog obrazovanja i navika, animacije publike, pokrenuta je inicijativa za osnivanjem gradskog pozorišta kao profesionalne ustanove koju bi predstavljali i predvodili mladi ljudi, odnosno kulturna elita grada Banje Luke.

 Historija 

Gradsko pozorište Jazavac je osnovano 26. aprila 2006. godine u Banjoj Luci. Prva pozorišna predstava „Oblik Stvari“ u režiji Stojana Matavulja, premijerno je prikazana 20. oktobra 2006. godine u Narodnom pozorištu Republike Srpske. Jazavac je osnovalo troje mladih glumaca sa ciljem da napravi pozorište u kome će priliku dobijati mladi profesionalni glumci, odnosno diplomci Akademije umjetnosti Univerziteta u Banjoj Luci. Poslije nekoliko godina rada, pozorište se preselilo u bivšu bioskopsku salu „Vrbas“, koja je renovirana i svečano otvorena 23. aprila 2009. godine.

 Rukovodstvo 
Osnivači i rukovodioci pozorišta su: 
 Dejan Zorić 
 Dragana Marić
 Mario Lukajić

 Glumci 

Glumačka imena koja su učestvovala u predstavama Gradskog pozrorišta Jazavac su: Dejan Zorić, Mario Lukajić, Dragana Marić, Nikolina Jelisavac, Draško Vidović, Miljka Brđanin Babić,  Zlatan Vidović, Vladimir Đorđević, Anja Stanić, Slađana Zrnić, Marina Vodeničar, LJubiša Savanović, Željko Erkić, Sandra LJubojević, Sanja Grujić, Dejan Andrić, Vladimir Nićiforović, Dragan Marinković Maca, Nataša Ivančević, Boris Šavija, Dragoslav Medojević, Velimir Blanić i Đurđa Vukašinović.

 Pozorišni repertoar 

 PMS - Post muški stres - Po Tekstu Duška Radovića Ženski razgovori, Dramatazacija:  Mario Ćulum
 Naočari Eltona DŽona - Tekst: Dejvid Far, Režija:  Marko Misirača
 Mr. Bean - Tekst: Rouan Etkinson, Režija: Vladimir Đorđević
 Tajni dnevnik Adrijana Mola - Tekst: Sju Tauzend, Režija: Ana Đorđević
 Pacijent dr Frojda - Tekst: Miro Gavran, Režija: Aleksandar Pejaković
 Kako ubiti suprugu i zašto - Tekst: Antonio Amuri, Režija: Željko Stjepanović
 Braća - Poema Elen Stjuart, Režija: Andrea Paćoto
 Bliže - Tekst: Patrik Marber, Režija: Dragan Marinković Maca
 Koncert Glumci pjevaju
 Gavrilo - Tekst: Fausto Paravidino, Režija: Željko Stjepanović
 Oblik stvari - Tekst: Nil La Bjut, Režija: Stojan Matavulj

 Kampanje 
Gradsko pozorište Jazavac je pokrenulo dvije kampanje u toku svog postojanja. Prva se zvala Budite dio naše istorije, a druga Nama fali daska...

 Zaplet - Festival mladog glumca 
Gradsko pozorište Jazavac organizuje krajem oktobra Zaplet - Festival mladog glumca. Festival je zamišljen kao međunarodni takmičarski  festival. Osnovan je 2009. godine sa ciljem da postane manifestacija od posebnog značaja za grad Banjaluku sa jasnim ciljem da predstavi najznačajnije autore, produkcije i fenomene savremene umjetničke scene.

Zaplet inicira i promoviše različite pristupe teatru, širi granice kulturnih identiteta i kreira mapu profesionalnih kontakata, podstičući razvoj domaće scene i njenoj potpunijoj afirmaciji u evropskom, kao i širem međunarodnom kontekstu.
Planiran je kao događaj koji se održava svake godine u oktobru i događaj koji će doprinijeti saradnji mladih umjetnika iz Republike Srpske, BIH i inostranstva, te povećanja  kvaliteta festivalske produkcije. U budućnosti je moguće započeti program regionalne saradnje koji podrazumijeva izvođenje značajnih predstava sa festivala u okolnim gradovima.

 Također pogledajte 
 Narodno pozorište Republike Srpske
 Dječije pozorište Republike Srpske

 Reference  
 Zvanični sajt Gradsko pozorište Jazavac

 Vanjski linkovi 
 Zvanični sajt Narodno pozorište Republike Srpske 
 Zvanični sajt Dječije pozorište Republike Srpske

Kategorija:Kultura u Banjoj Luci
Kategorija:Pozorišta u Bosni i Hercegovini